**ΤΕΧΝΙΚΗ ΜΕΛΕΤΗ**

**Α. Σκοπιμότητα - Αιτιολόγηση Δαπάνης:**

Ο Δήμος Διρφύων Μεσσαπίων, στα πλαίσια του νόμου Ν.5056/2023 (ΦΕΚ163Α/6-10-2023)''Αναμόρφωση συστήματος διακυβέρνησης ΟΤΑ α΄και β΄βαθμού, Κατάργηση ΝΠΔΔ Δήμων και λοιπές διατάξεις του Υπουργείου Εσωτερικών" έχει στην αρμοδιότητα του 13 νηπιαγωγεία όπου φιλοξενούνται, κάθε χρόνο, περίπου 210 παιδιά προσχολικής ηλικίας.

 Για την εύρυθμη λειτουργία των εν λόγω σχολικών μονάδων, απαιτείται εξοπλισμός σε ράντζα ύπνου των νηπίων σε αντικατάσταση λόγω φθοράς και παλαιότητα των ήδη υφιστάμενων.

Για τον λόγο αυτό, η Υπηρεσία μας συνέταξε την Μελέτη που ακολουθεί, προϋπολογισμού 1.307,50 € (συμπεριλαμβανομένου 24% ΦΠΑ), σε βάρος του Κ.Α.Ε. 70-7133.002 «Προμήθεια Επίπλων Σχολικών Μονάδων», με πηγή χρηματοδότησης ιδίους πόρους με σχετική πίστωση του προϋπολογισμού του έτους 2025 ποσού 2.500,00€»

|  |  |
| --- | --- |
| **ΣΥΝΤΑΧΘΗΚΕ**  | **Ψαχνά, 29/07/2025****ΘΕΩΡΗΘΗΚΕ** |

|  |  |  |
| --- | --- | --- |
| Η ΥΠΑΛΛΗΛΟΣ | Η ΠΡΟΙΣΤΑΜΕΝΗ ΔΙΕΥΘΥΝΣΗΣ ΔΙΟΙΚ/ΣΗΣ, ΠΡΟΓ/ΜΟΥ,ΟΡΓΑΝΩΣΗΣ & ΑΝΑΠΤΥΞΗΣ | Η ΠΡΟΪΣΤΑΜΕΝΗ ΔΙΕΥΘΥΝΣΗΣ ΤΥΠ |
| ΧΑΤΖΗΓΙΑΝΝΗ ΕΛΕΝΗΔΕΑ  | ΠΡΙΟΝΑ ΜΑΡΙΑ ΠΕ 1 Α’  |  ΕΛΕΝΗ ΜΠΟΥΝΑΝΟΥΠΤΥΧ.. ΠΟΛΙΤΙΚΟΣ ΜΗΧ. ΤΕ3 με βαθμό Α’ |

**Β. Τεχνικές Προδιαγραφές:**

Β1. Γενικοί Όροι:

Τα προς προμήθεια είδη προορίζονται, για χρήση από μικρά παιδιά. Είναι συνεπώς, προφανές ότι, ακόμη και όπου δεν αναφέρεται ρητά στις επί μέρους προδιαγραφές των ειδών, θα πρέπει τα προσφερόμενα είδη:

* Να είναι υψηλής αντοχής.
* Να είναι εργονομικά, αναπαυτικά και υψηλού βαθμού λειτουργικότητας.
* Να μην έχουν οπές, εσοχές και ακμές που θα μπορούσαν να προκαλέσουν παγίδευση μελών ή εκδορές.
* Οι συνδέσεις να είναι καλαίσθητες και κατά το δυνατόν αφανείς χωρίς προεξέχοντα τμήματα, εμφανείς ηλώσεις ή εκδορές έστω και στοκαρισμένες.
* Τα χρώματα που θα χρησιμοποιηθούν, θα είναι απαλλαγμένα από κάθε μορφή τοξικότητας και φιλικά προς το περιβάλλον.
* Τα προσφερόμενα είδη θα πρέπει να εμφανίζουν αισθητική ομοιομορφία ώστε να μπορούν να συγκροτούν αρμονικό σύνολο στον χώρο που θα τοποθετηθούν.

Β2. Υποχρεωτικοί Όροι:

Οι παρακάτω όροι είναι απαραβίαστοι, ισχύουν για όλα τα προς προμήθεια είδη και η μη συμμόρφωση έστω και με ένα από αυτούς συνεπάγεται τον αποκλεισμό των προσφορών.

* Ο εξοπλισμός θα πρέπει να είναι καινούριος και αμεταχείριστος, άριστης ποιότητας, χωρίς βλάβες ή ελαττώματα και σύμφωνα με όσα ορίζονται στις προδιαγραφές όσον αφορά την προέλευση, την ποιότητα, τις διαστάσεις, το σχήμα, το χρωματισμό, την τελική επεξεργασία και την εμφάνιση. Θα είναι σύμφωνος με τα πρότυπα της Ευρωπαϊκής Ένωσης (ΕΝ-European Norms), θα φέρει το σήμα CE, όπου απαιτείται από τις τεχνικές προδιαγραφές, και θα διαθέτει το αντίστοιχο πιστοποιητικό (δήλωση συμμόρφωσης CE). Η κατασκευάστρια/προμηθεύτρια εταιρεία των προς προμήθεια αυτών των ειδών θα είναι πιστοποιημένη με Σύστημα Διασφάλισης Ποιότητας ISO 9001 ή άλλο ισοδύναμο αυτού.
* Επιπλέον πρέπει να πληροί όλες τις προδιαγραφές ασφαλείας και υγείας, σύμφωνα με την ισχύουσα Ελληνική Νομοθεσία.

Β3. Τεχνικά Χαρακτηριστικά:

* Ράντζο ύπνου, απόλυτα ασφαλές για τα παιδιά
* Ιδανικό για αίθουσες ύπνου βρεφονηπιακών σταθμών και νηπιαγωγείων
* Μεταλλικός σκελετός βαμμένος με ηλεκτροστατική βαφή
* Στοιβαζόμενο
* Ύψος έως την σωλήνα: 15 εκ.
* Διαστάσεις: 132 x 58,4 εκ.

|  |  |
| --- | --- |
| **ΣΥΝΤΑΧΘΗΚΕ**  | **Ψαχνά, 29/07/2025****ΘΕΩΡΗΘΗΚΕ** |

|  |  |  |
| --- | --- | --- |
| Η ΥΠΑΛΛΗΛΟΣ | Η ΠΡΟΙΣΤΑΜΕΝΗ ΔΙΕΥΘΥΝΣΗΣ ΔΙΟΙΚ/ΣΗΣ, ΠΡΟΓ/ΜΟΥ,ΟΡΓΑΝΩΣΗΣ & ΑΝΑΠΤΥΞΗΣ | Η ΠΡΟΪΣΤΑΜΕΝΗ ΔΙΕΥΘΥΝΣΗΣ ΤΥΠ |
| ΧΑΤΖΗΓΙΑΝΝΗ ΕΛΕΝΗΔΕΑ  | ΠΡΙΟΝΑ ΜΑΡΙΑ ΠΕ 1 Α’  |  ΕΛΕΝΗ ΜΠΟΥΝΑΝΟΥΠΤΥΧ.. ΠΟΛΙΤΙΚΟΣ ΜΗΧ. ΤΕ3 με βαθμό Α’ |

**Γ. Ενδεικτικός Προϋπολογισμός:**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ**  | **ΜΟΝ.****ΜΕΤΡ** | **ΑΡΙΘΜ. ΤΕΜ** | **ΤΙΜ.****ΤΕΜ.** | **ΠΟΣΟ** **€** |
| 1 | Ράντζα ύπνου  | Τ.Μ. | 25 | 42,18 | 1.054,50 |
| ***Μερικό Σύνολο*** | 1.054,50 |
| ***ΦΠΑ 24%*** | 253,08 |
| ***Γενικό Σύνολο*** | 1.307,58 |

|  |  |
| --- | --- |
| **ΣΥΝΤΑΧΘΗΚΕ**  | **Ψαχνά, 29/07/2025****ΘΕΩΡΗΘΗΚΕ** |

|  |  |  |
| --- | --- | --- |
| Η ΥΠΑΛΛΗΛΟΣ | Η ΠΡΟΙΣΤΑΜΕΝΗ ΔΙΕΥΘΥΝΣΗΣ ΔΙΟΙΚ/ΣΗΣ, ΠΡΟΓ/ΜΟΥ,ΟΡΓΑΝΩΣΗΣ & ΑΝΑΠΤΥΞΗΣ | Η ΠΡΟΪΣΤΑΜΕΝΗ ΔΙΕΥΘΥΝΣΗΣ ΤΥΠ |
| ΧΑΤΖΗΓΙΑΝΝΗ ΕΛΕΝΗΔΕΑ  | ΠΡΙΟΝΑ ΜΑΡΙΑ ΠΕ 1 Α’  |  ΕΛΕΝΗ ΜΠΟΥΝΑΝΟΥΠΤΥΧ.. ΠΟΛΙΤΙΚΟΣ ΜΗΧ. ΤΕ3 με βαθμό Α’ |

**Δ. Συγγραφή Υποχρεώσεων**

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΣΥΓΓΡΑΦΗΣ**

1. Η παρούσα συγγραφή υποχρεώσεων αφορά την προμήθεια για 25 ράντζα ύπνου των νηπίων σε αντικατάσταση λόγω φθοράς και παλαιότητα των ήδη υφιστάμενων που αφορούν τα νηπιαγωγεία του Δήμου Διρφύων- Μεσσαπίων.
2. Η προϋπολογισθείσα δαπάνη ανέρχεται στο ποσό των 1.307,50€ συμπεριλαμβανομένου του Φ.Π.Α. 24%.

**ΑΡΘΡΟ 2**

**ΙΣΧΥΟΥΣΕΣ ΔΙΑΤΑΞΕΙΣ**

Η προετοιμασία, ανάθεση, σύναψη και εκτέλεση της εν λόγω σύμβασης διέπεται από τις διατάξεις:

* του Ν. 3463/06 Δημοτικός και Κοινοτικός κώδικας.
* του Ν. 3852/2010 (Καλλικράτης).
* του Ν.4412/2016 ΦΕΚ147Α/8-8-2016) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ), όπως τροποποιήθηκε και ισχύει έως σήμερα.
* του Ν.4497/2017 (Α171) άρθρο 107 του υπόψιν Νόμου που αφορά τις τροποποιήσεις των άρθρων 73 και 80 του Ν. 4412/2016.
* του Ν. 2198/94 άρθρο 24, σχετικά με την Παρακράτηση φόρου εισοδήματος κ.λ.π.
* Ν. 4555/18 (ΦΕΚ 133 Α΄/19-07-2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας-Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα ΚΛΕΙΣΘΕΝΗΣ Ι] - Λοιπές διατάξεις αρμοδιότητας Υπουργείου Εσωτερικών και άλλες διατάξεις».
* Τις διατάξεις του άρθρου 43 και 7 του Ν.4605/2019.

**ΑΡΘΡΟ 3**

**ΣΥΜΒΑΤΙΚΑ ΣΤΟΙΧΕΙΑ**

Τα συμβατικά στοιχεία της προμήθειας κατά σειρά είναι:

* Τεχνική Έκθεση.
* Ενδεικτικός Προϋπολογισμός.
* Τεχνικές Προδιαγραφές.
* Συγγραφή υποχρεώσεων.

**ΑΡΘΡΟ 4**

**ΚΑΤΑΚΥΡΩΣΗ**

Κριτήριο κατακύρωσης είναι η χαμηλότερη τιμή στις τιμές των ειδών. Η πληρωμή θα γίνεται με χρηματικό ένταλμα που θα εκδίδεται μετά την παραλαβή των ειδών και εφόσον η επιτροπή παραλαβής δεν διαπιστώσει κανένα πρόβλημα ως προς την ποιότητα και καταλληλότητα αυτών.

**ΑΡΘΡΟ 5**

**ΣΥΜΒΑΣΗ**

Αμέσως μετά την κατακύρωση του αποτελέσματος του διαγωνισμού, ο ανάδοχος της προμήθειας θα κληθεί να υπογράψει τη σχετική σύμβαση. Κατά την ποσοτική και ποιοτική παραλαβή των ειδών εξετάζεται η καταλληλότητα αυτού και συμμόρφωση με τις τεχνικές προδιαγραφές. Εφόσον προκύψει ακαταλληλότητα όλης ή μέρους της ποσότητας του κάθε είδους, ο ανάδοχος οφείλει να προβεί σε άμεση αντικατάσταση αυτής και θα του επιβληθούν οι νόμιμες κυρώσεις-ρήτρες.

**ΑΡΘΡΟ 6**

**ΧΡΟΝΟΣ ΔΙΑΡΚΕΙΑΣ ΠΡΟΜΗΘΕΙΑΣ - ΠΑΡΑΔΟΣΕΙΣ**

Ο ανάδοχος οφείλει χωρίς καθυστέρηση από την υπογραφή της σύμβασης και έως και την 10/09/2025 να προμηθεύσει το Δήμο με την παραγγελθείσα ποσότητα.

Εάν ο προμηθευτής καθυστερήσει την παράδοση της προμήθειας, πέραν της προαναφερθείσης προθεσμίας, μπορεί να κηρυχθεί έκπτωτος με απόφαση του Δημοτικού Συμβουλίου, σύμφωνα με τις ισχύουσες διατάξεις. Η ποινική ρήτρα επιβάλλεται με απόφαση του Δημοτικού Συμβουλίου και παρακρατείται από τον πρώτο λογαριασμό πληρωμής.

**ΑΡΘΡΟ 7**

**ΑΝΩΤΕΡΑ ΒΙΑ**

Σε περίπτωση καθυστέρησης που οφείλεται σε υπαιτιότητα της Υπηρεσίας ή σε ανωτέρα βία, η προθεσμία παράδοσης παρατείνεται για τόσο χρόνο όσο θα διαρκεί το από υπαιτιότητα της Υπηρεσίας, ή από ανωτέρα βία κώλυμα του αναδόχου, ο οποίος όμως δεν δικαιούται καμιά αποζημίωση για την καθυστέρηση αυτή.

**ΑΡΘΡΟ 8**

**ΠΡΟΣΦΟΡΑ**

Ο κάθε διαγωνιζόμενος δικαιούται να συμμετέχει για το σύνολο των ειδών, επί ποινή αποκλεισμού.

**ΑΡΘΡΟ 9**

**ΤΡΟΠΟΣ ΠΛΗΡΩΜΗΣ**

 Για την πληρωμή θα προσκομίζεται σχετικό τιμολόγιο πληρωμής και τα δικαιολογητικά που απαιτούνται για την έκδοση χρηματικού εντάλματος πληρωμής, μετά την οριστική παραλαβή των υλικών. Τα απαιτούμενα δικαιολογητικά πληρωμής είναι τα προβλεπόμενα στο άρθρο 200 του Ν 4412/2016 Καθώς και την οδηγία Ε.Ε.2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο & ΚΥΑ46901/2024 και του Ν4412/2016 άρθρο 53 παρ 2.

**ΑΡΘΡΟ 10**

**ΠΑΡΑΛΑΒΗ**

1. Ο προμηθευτής εγγυάται ότι τα προσφερόμενα είδη θα είναι αρίστης ποιότητας, σύμφωνα με τους όρους και τις σχετικές τεχνικές προδιαγραφές του παρόντος τεύχους.

2. Η Υπηρεσία διατηρεί όλα τα δικαιώματα, τα οποία θα ασκήσει όταν διαπιστώσει ότι παραβιάζονται οι παραπάνω διαβεβαιώσεις του προμηθευτή. Ο προμηθευτής έχει την υποχρέωση ν' αντικαταστήσει, ύστερα από αίτηση της Υπηρεσίας κάθε ποσότητα είδους που προμήθευσε, μέσα σε πέντε εργάσιμες (5) ημέρες, αφότου διαπιστωθεί παράβαση των παραπάνω διαβεβαιώσεων.

Οι δαπάνες επιστροφής στον προμηθευτή των ακατάλληλων ειδών και αποστολής στην Υπηρεσία των νέων σε αντικατάσταση των ακατάλληλων, θα βαρύνουν τον προμηθευτή.

|  |  |
| --- | --- |
| **ΣΥΝΤΑΧΘΗΚΕ**  | **Ψαχνά, 29/07/2025****ΘΕΩΡΗΘΗΚΕ** |

|  |  |  |
| --- | --- | --- |
| Η ΥΠΑΛΛΗΛΟΣ | Η ΠΡΟΙΣΤΑΜΕΝΗ ΔΙΕΥΘΥΝΣΗΣ ΔΙΟΙΚ/ΣΗΣ, ΠΡΟΓ/ΜΟΥ,ΟΡΓΑΝΩΣΗΣ & ΑΝΑΠΤΥΞΗΣ | Η ΠΡΟΪΣΤΑΜΕΝΗ ΔΙΕΥΘΥΝΣΗΣ ΤΥΠ |
| ΧΑΤΖΗΓΙΑΝΝΗ ΕΛΕΝΗΔΕΑ  | ΠΡΙΟΝΑ ΜΑΡΙΑ ΠΕ 1 Α’  |  ΕΛΕΝΗ ΜΠΟΥΝΑΝΟΥΠΤΥΧ.. ΠΟΛΙΤΙΚΟΣ ΜΗΧ. ΤΕ3 με βαθμό Α’ |